
DON FRANE BULIĆ I NAŠI BENEDIKTINCI 

SUMMARIUM: Occasione trigesimi anniversarii moriis Francisci Bulić (1846—1954), archaeotogi 
eximii et antiquitatum christianarum illustraloris conspicui, auctor commemorat eius siudia, quae 
attingum historiam benedictinam in Dalmatia. Ideo breviter communicat, quas inscriptiones monasticas 
vir scientissimus invcnerit (ducis Trpimiri, rcginae Helenae) aut explanaverit (Petri Cemi Spalatlni), 
quorum monasteriorum characterem benedictinum comprobaverit (S. Stephani Arbensis) quorum situm 
delexcril (Rižinice, S. Pclri in Selo), determinaverit (S. Johannis in Tilago), vel a se determinatum pula- 
verit (S. Petri đe Klobučac, S. Nicolai Spalatii, S. Moysi in Jesenice. S. Petri in Priko, SS. Cosmae 
et Damiani Castri Abbatissae. S. Mariae Pharensis. Lovrečinae in Brachia, S. Sergii in territorio Ragusino, 
S. Georgii Serviensis. S. Nicolai de Petraniiia), quarura abbatiarum notitias vulgaverit (S. Johannis 
Belgradensis, S. Gregorii Vranae. S. Stephanni apud Spalatum. ..). quae monumenta monastica conser- 
vaverit (inscriptionem cvrillicam Povljensem) et quomodo s. Benedicti filios in Dalmatiam (in insulam 
Pašman, et apud S. Mariam de Palude prope Spalatum) dsnuo introducere conatus sit. Bulić insuper 
confecit catalogum monasteriorum 0. S. B.. quae in Dalmatia olim vigucrunt aut hodic vigent. 

Auctor commentariolum praesens in has Ephemerides insertas voluit, quia Bulić earundem mo¬ 
derator aliquando eral et Acadcmiae theologicae croaticac pracsidis munus ab initio usque ad suam 
mortem obtinebat. 


Španjolski filozof Jaime Balmes (1810—1848) kazao je da ljudima u 
Evropi povijest nije pružila ljepšeg i milijeg prizora od pojave i nastupa 
monaških zajednica. 1 2 Liberalni talijanski filozof Vincenzo Gioberti (1801— 
1852) to je određenije izrazio riječima: »Povijest monahizma je velikim di¬ 
jelom povijest evropske i svjetske civilizacije«.2 Dok engleski historik Ed- 
vvard Gibbon (1735—1796), koji je pisao sve prije nego nekom kršćanskom 
tendencijom, nije se ustručavao ustvrditi da je znanosti više doprinio jedan 
benediktinski samostan nego oba britanska sveučilišta, u Oxforđu i Cambrid- 
dgeu. 3 

Takvi i slični sudovi su plod proučene djelatnosti bencdiktinaca u život¬ 
nom razvoju evropskih naroda. Kod nas još nije dovoljno istraženo srednjo¬ 
vjekovno monaštvo. U otkrivanju i osvjetljivanju naše kulturne prošlosti bez 
sumnje su najzaslužniji Franjo Rački (1828—1894) i Franjo Bulić (1846 — 
1934). Dokumenti i vrela iz stare hrvatske periode, što ih je Rački kritički 
objavio, utvrdili su kako ogromna većina onih spomenika ili govori o bene¬ 
diktincima ili je sačuvana od benediktinaca. Osim toga je on u svojim ras¬ 
pravama pokazao, što su oni značili za Hrvatsku u vrijeme njezine samostal¬ 
nosti. 

I Bulić je ozbiljno shvatio važnost pojave benediktinaca u našim strana¬ 
ma. Koliko je pak pridonio njihovu upoznavanju, kušat ćemo kratko izložiti 
u ovom prilogu. Na to nas je potakla trideseta godišnjica njegove smrti (um¬ 
ro 30. VII 1934), a izabrali smo ovaj časopis, jer je Bulić bio predsjednik 
Hrvatske .fcogoslovske akademije od njezina osnutka (1929) do svoje smrti 
i jedan od urednika Bogoslovske smotre (1923. god.). 

Bulićev interes za benediktinsku problematiku kod nas obuhvatio je 
otkrivanje i čitanje monaških natpisa, istraživanje i utvrđivanje benediktin- 

1. BALMES GIAOCOMO, II protestantismo comparato at cattolicismo III, 10 — Farma 1851 

2. GIOBERTI V'., Opere complete edite ed ineđilc — Napoli 1877 

3. Ouacdam anlmadversiones In medlum aevum, 41 — Pestini 1839 

skog karaktera monaških nastambi, raspravljanje o ubikaciji njihovih zaduž- 
bina, objelodanjivanje povijesno-kulturnih podataka o njihovim samostani¬ 
ma, konzerviranje njihovih spomenika i propagiranje njihova ponovnog uvo¬ 
đenja. 

Najstariji samostan u Hrvatskoj podigao je knez Trpimir sredinom IX 
stoljeća. Godine 1891. na položaju Rižinice- u uvali potoka Rupotine, na ste- 
penastom obronku brda Kozjaka, slučajno je nađen kameni fragment luka 
s crkvene pregrade i na njemu urezane riječi PRO DUCE TREPIME(RO). 1 
Taj je nalaz potakao Bulića, te je ondje sistemaski kopao i otkrio jeđnobrod- 
nu baziliku s polukružnom apsidom, koja je bila sagrađena ili preuređena 
za zbor monaha. U iskopanom materijalu namjerio se na još nekoliko ispisa¬ 
nih ulomaka i od njih sastavio poznati Trpimirov posvetni natpis. U onom 
predjelu je utvrđeno i groblje i nešto drugog ornamentalnog kamenja iz IX 
i X stoljeća. 4 5 6 Bulić je, osim toga, doznao od seljaka da su ono mjesto neka¬ 
da zvali Manastir, i da je ondje bio samostan.® Zbog svega toga je zaključio 
da je Trpimir u Rižinicama podigao svoj m o n a s t e r i u m, i da je on bio 
beneditinski. 7 8 9 Don Franina ubikacija Trpimirove zadužbine je općenito pri¬ 
hvaćena te se ona još uvijek čvrsto drži. 

Godine 1898. Bulić, otkopavajući na otoku rijeke Jadro u Solinu starohr¬ 
vatsku crkvu Sv. Marije, pronašao je ostatke epitafa s pročelja sarkofaga 
kraljice Jelene, žene kralja Mihajla Krešimira TI* Od devedeset malenih po- 
luizgorenih komada Don Frane je ustrpljivo rekonstruirao tekst, koji su 
kasnije neki naši historijski pisci samo u sitnijim pojedinostima kušali dru¬ 
gačije pročitati." Jeleni su postavili nadgrobni spomenik samostanci, koji su 
se brinuli za mauzolej hrvatskih vladara i neprekidno vršili službu božju u 
njezinoj zadužbini, 10 pa je i to Bulićevo otkriće prilog upoznavanju kulturne 
djelatnosti monaha i njihove tijesne povezanosti s narodnom dinastijom. On 
je dapače nagađao, da se kraljica Jelena, postavši udovica, povukla u samo¬ 
stan, što ga je sama bila podigla kod crkve, u kojem je predvorju bila 976. go¬ 
dine pokopana. 11 

»Bihać«, društvo za istraživanje domaće povijesti, koje je osnovao i 
kojemu je bio duša Bulić, pronašlo je pod njegovim ličnim vodstvom pred 
prvi svjetski rat u Poljičkim Jesenicama, u predjelu Supetar, između Krila 
i Dugog Rata, ostatke trobrodne bazilike. Nju je sagradio Splićanin Petar, 
siri Crnoga, i do nje u sedmom deceniju XI stoljeća uredio benediktinsku 
opatiju Sv. Petra u Selu. Petar Splićanin je bio pokopan u svojoj zadužbini 

4. Bullcttlno dl areheologia c slorla dalmata XIV (1891), 84—87; Vieslnik hrvatskog arheologičkoga 
družtva god. 1892. 56 

5. Vlestn. hrv. arh. dr. N. S. I. 210; II, 145 

6. Buiičevom rukom pisane opaske na njegovu vlastitom primjerku Beli. XIV, 86. koji se nalazi u Biblio¬ 
teci Centralnog bogoslovskog sjemeništa u Splitu. 

7. Buli., n. mj.; Viestn. hrv. ark. dr., god 1892 , 54—56 

8. Buli. XXII (1899), 222—229; Vjesn. hrv. arh. dr. N. S. V, 201—227; Po ruševinama starog Solina 
(Spomen-cvijeće Matice Hrvatske. 378—383 — Zagreb 1900); BULIC F. — KATIČ L., Stopama hrvatskih 
narodnih vladara, 74— 76 — Zagreb (bez godine) 

9. FERDO SISIC, Priručnik Izvora hrvatske historije I, 126—129 — Zagreb 1914; ISTI. Povijest Hrvata u 
vrijeme narodnih vladara, 436—437 , 467, 486—487 — Zagreb 1925; LJUBO KARAMAN, Iz kolijevke 
hrvatske prošlosti, 82—83 — Zagreb 1930; KATIC LOVRE, Zadužbine hrvatske kraljice Jelene na 
Otoku u Solinu (Rad Jugosl. akad. CCCVI, 192—197 — Zagreb 1935); ISTI. Solin od VII do XX stolječa 
Otisak iz Priloga povijesti umjetnosti u Dalmaciji IX, 23—24 — Split 1955) 

10. THOMAS ARCHIDIACONUS, Historia Salonitana (digessit Dr F. Rački), 55 — Zagrabiae 1894; RACKI 
DR FR„ Ttocumenta historiae chroaticac perlođum antiquam illustrantia, 486 —Zagrabiae 1877 

11. Vjesn. hrv. arh. dr. N. S. V (1901), 218 

a čitanje njegova nadgrobnog natpisa objelodanio je Bulić zajedno 
s Petrom Skokom.’ 2 Don Frane je omogućio Petru Kaeru, da u prilogu nje¬ 
gova Bullettina objavi dokaze za smještaj one stare opatije i donese povi¬ 
jesni prikaz. 13 

Bulić se je bavio i s natpisima na Kapitolu kod Knina. Jedan je na ka¬ 
menici, koju je dao napraviti opat Stjepko, a drugi na pločama s oltame 
pregrade, na kojima se spominju hrvatski knezovi Držislav i Svetoslav. 14 
Većina naših historičara drži da je na Kapitolu kod Knina bio kraljevski sa¬ 
mostan Sv. Barlula, što ga spominju kraljevske isprave i neki drugi doku¬ 
menti od 1067. do 1087. godine, i da su ona dva natpisa pripadala tome samo¬ 
stanu Bulić je naprotiv tvrdio da je kraljevski samostan Sv. Bartula bio na 
području Biograda na moru, i da su Mlečani 1125. godine zajedno s gradom 
i njega porušili, a da se oni natpisi odnose na neku drugu zađužbinu. 15 

Od ostalih važnijih srednjovjekovnih monaških natpisa u našim strana¬ 
ma Bulić se, u društvu s Lovrom Katićem, osvrnuo na Branimirov prag u 
Ninu i na Bašćansku ploču na Krku. 1 * 1 

Poznati ćirilski natpis, urezan koncem XII stoljeća na pragu opatije Sv. 
Ivana Krstitelja u Povljima na Braču, služio je u XIX stoljeću kao nadvrat- 
nilc neke privatne kuće u mjestu. Don Frane je dao 1894. godine vlasniku iz¬ 
raditi novi prag, a stari je pohranio u Arheološki muzej u Splitu među spo 
rnenike koji su sačinjavali zbirku društva »Bihać«. 17 

Papin poslanik Teuzon dosudio je 1060. godine opatiji Sv. Krševana u Za¬ 
dru ćelu Sv. Ivana na nekom zadarskom otoku. 18 Rački je ime toga otoka 
pročitao S i 1 a g u s i poistovjetovao ga s otočićem Šilom, što se nalazi s 
vanjske strane Kornata, 19 a Smičiklas s otokom Silbom. 20 Bulić je, naprotiv, 
izabrao čitanje Tilagus. Tako se, naime, zvao Dugi Otok, a na njegovu 
južnom dijelu nalazi se luka Telago ili Tclašićica. Pokraj iste luke, na današ- 
njen Stivanjskom polju, spominje se crkvica Sv. Ivana. Tu je Don Frane- 
smjestio onu ćelu. 2 ’ Kasnija istraživanja i iskapanja dala su mu pravo. 22 

U Barbatu na Rabu spominje se od polovice XIII stojeća opat Sv. Stje¬ 
pana, pape i mučenika. 2:, Farlati je držao da je ondje bio samostan regularnih 
kanonika ili pak hospicij opatije Sv. Petra u Supetarskoj Draži na istom 
otoku. 2,1 Bulić je naprotiv dokazivao da je Sv. Stjepan u Barbatu bio prije 
benediktinska opatija a da je kasnije prešao u posjed regularnih kanonika 


12. BULIĆ MSGR. FRANE i SKOK DR. PETAR. Natpis Pctro Crnoga (Glasnik zemaljskog muzeja u Bosni 
i Hercegovini XXX. 1—10 — Sarajevo 1919); Bulić—Katić, n. dj., 99 

13. KAF.R POP PETAR. Dvle opatije; Sv. Petra Gumajskoga i sv. Stjepana de Pinis (Prilog Boli. XIII—XV 
(1890-1892) 

14. BULIĆ F., Hrvatski spomenici u kninskoj okolici I. 22 . 25—30 — Zagreb 1896; BULIĆ—KATIĆ, n. dj., 
37—38 

15. BULIĆ, Hrv. spomen., 9. 16. BULIĆ—KATIĆ. n. dj.. 133—135 

17. OSTOJIĆ IVAN, Benediktinska opatija u Povljima na otoku Braču, 66 — Split 1934 

18. RACKI, Documenta, 59. 19. RACKI, n. dj-, 26. 60 

20. SMIČIKLAS T„ Diplomatski zbornik II, 483 — Zagreb 1904 

21. Buli. IX (1886), 58—59 

22. IVEKOVIC CIRIL M., Dugi Otok, 249, 262; STRGACIC ANTE M.. Cella sanetl Iohannls in Tilago 
(Časopis za hrvatsku poviest I, 316—329 — Zagreb 1943); GUNJACA STIPE, Repetorium actuum domlnl 
Antonii de Zandonatls ollm publici et luratl notari! Jađrae (Starine Jugosl. akad. XLI, 264 — Zagreb 
1949); PETRICIOLI IVAN, Spomenici iz ranog srednjeg vijeka na Dugom Otoku (Starohrvatska 
Prosvojeta Ser. III, III, 56—60) 

23. SMIČIKLAS, n. dj. IV (1906), 456 

24. FARLATI DANIEL, Illvrici Sacri tom. V, 224, 225 . 245 — Venetiis 1775 

sv. Augustina, jer nisu rijetki slučajevi, da su benediktinske samostane ba¬ 
štinili drugi crkveni redovi. 25 

Na brdu poviše istoga Barbata su ruševine crkve Sv. Damjana. 26 Nju 
Jireček ubraja među opatije. 27 Bulić citira Jirečeka pa i on na otoku Rabu 
spominje Sv. Damjana d e M o n t e. 28 

Na nekoliko mjesta Bulićev Bullettino donosi podatke o poznatoj Kre- 
šimirovoj zadužbini Sv. Ivana Evanđelista, koje je sijelo iz Biograda bilo 
preneseno na otok Pašman, gdje se pod imenom glagoljaške opatije Sv. Kuz- 
me i Damjana održala sve do Napoleona. 29 U istom časopisu je u nastavcima 
štampan veliki broj dokumenata, što se odnose na taj samostan,™ a iz ru¬ 
kopisa zadarskog nadbiskupa Maupasa uvrštene su pohvale o pašmanskim 
monasima glagoljašima. 31 

Bullettino, nadalje, saopćuje narodno pričanje, prem kojemu su redov¬ 
nici opatije Sv. Grgura u Vrani, što ju je kralj Zvonimir darovao Svetoj Sto¬ 
lici, bili također glagoljaši. Njih je, navodno, kuga pomorila sve osim naj¬ 
mlađega, koji je na to prebjegao u samostan Sv. Kuzme i Damjana na Paš¬ 
manu. 32 

Na trogirskom području, vjerojatno u posljednjoj četvrti XI stoljeća, 
nastala je opatija Sv. Petra od Klobučca. 33 Nju je Lucius ubicirao u položaj 
Na Mirih, u polju iznad Kaštel-Novoga. 34 Ondje je, prema Bulićevim uputa¬ 
ma, društvo »Bihać« otkopavalo prostranu ranoromaničku crkvu na tri lađe. 
Ruševine, Što u tom predjelu strše, Don Frane je pripisao spomenutoj opatiji 
koja je bila porušena 1420. godine. I za nju on donosi pučku predaju. 35 

Bulić se osvrnuo i na Deodata Stojanova (1420—1442) posljednjeg re¬ 
dovničkog opata na Sustjcpanu kod Splita, te je opisao njegov bakreni pečat, 
što ga čuva Arheološki muzej u Splitu. 30 Sustjepanski monasi posjedovali su 
u Splitu staru crkvu Sv. Mihovila i do nje hospicij. 37 Bulić i Karaman naga¬ 
đaju da je kod te benediktinske crkve, koja se nalazila na današnjem Mihovi- 
lovu trgu, u prvom deceniju XV stoljeća bio napisan i u njoj čuvan minija¬ 
turama .bogato ukrašen glagoljski misal, poznat pod imenom bosanskoga vel- 
mož.e i splitskog vojvode Hrvoja. 38 

U aktima pokrajinske sinode, održane 1096. godine u Zadru, navodi se 
među prisutnima i Petar, opat Sv. Nikole, ali bez oznake mjesta. 39 Kukulje- 
vić je tvrdio, da je to bio opat benediktinskoga samostana Sv. Nikole u So- 


25. Una croccita <!' oro del VI—VII sec. trovala a Barbato d'Arbe (Buli. XXIX (1906), 24) 

26. BRUSIO O. VLADISLAV, Otok Rab. 178 — Zagreb (bez godine) 

27. JIRECEK KONSTANTIN, Dle Romanen in den Stadten Daimatiens wahrend des Mittelters, 54 VVien 
1901 

28. Buli. XXIX (1906), 25 

29. Buli. III (1880)—IV (1881) 

30. Boli. XI (1888)—XIV (1891) na viSe mjesta 

31. Buli. XLII (1919), 117—118 

32. Buli. IV (1881), 157—158 

33. FARI.ATI, n. dj. IV, 360 

34. Lucli Joannis Memorle istorlebe di Tragurio ora detto Trau, 418, 496—497 

35. Viestn. hrv. ark. dr. N. S. I, 210—211. Buss. XVIII (1895), 185 i dalje 

36. Vjesn. hrv. arh. dr., 1897, 7—8 

37. BULIĆ—KATIC, n. dj.. 85, Buli. XXXIII (1910), 147 

38. BULIĆ—KARAMAN. Palača cara Dioklecijana u Splitu, 243 — Zagreb 1927 

39. RACK1, Documenta. 159 

linu, 40 šišić Sv. Nikole u Osom, 41 a Klarić Sv. Nikole pred Šibenikom. 42 Bu- 
lić se priklanja mišljenju Račkoga 43 i opatiju onoga Petra stavlja u Split. 44 

Zna se, da je u posljednjoj četvrti XI stoljeća postojao samostan Sv. 
Mojsija kod Solina, s najvećom poznatom starohrvatskom crkvom. Nju je 
otkrio Bulićev »Bihać« na položaju Šuplje Crkve. 45 Na zadarskoj sinodi 1106. 
godine neka je zadužbina Sv. Mojsija imala parnicu s opatijom Sv. Petra 
u Selu. 40 Bulić je držao da ovaj Sv. Mojsije, koji se parničio, nije onaj kod 
Solina nego drugi, što se nalazio na sadašnjim Bajnicama, istočno od Muto- 
grasa, na području Poljičkih Jesenica, ondje gdje su se do prošloga stoljeća 
opažale ruševine crkve pod imenom Sv. Mojsija.* 7 

Bulić i Karaman su mišljenja da je i kod starohrvatske crkve Sv. Petra 
u Priku, blizu rijeke Cetine, bio samostan, koji je po svoj prilici pripadao be¬ 
nediktincima. Tim prije, što su ondje nađeni fragmenti, koji dokazuju, da 
se do te crkve dizala neka druga, poveća zgrada. 48 

Isto tako je Bulić držao da je do stare crkve Sv. Kuzme i Damjana, koja 
danas služi kao kapela na groblju u Kaštel-Gomilici postojao samostan, i da 
ga je knez Trpimir spomenuo 852. godine riječima coenobium sancto- 
rum martyrum Domni et Anastasii, Cosmae et Dami- 
a n i. 49 Na opatičin kaštel (Castrum abbatissae), što su ga u Go¬ 
milici u XVI stoljeću podigle benediktinke Sv. Marije u Splitu, Bulić se 
osvrće na drugom mjestu. 50 

Na Ždrilcu, otočiću ispred grada Hvara, nađena je matica eliptičkoga pe¬ 
čata od mjedi i bakra, a na njoj slika opata i oko slike legenda. Prikazom 
i čitanjem toga pečata Bulić je pomogao utvrditi da je hvarski benediktinski 
samostan Sv. Marije bio samostalna opatija. 51 Drugom prigodom je pisao o 
crkvi Sv. Marije hvarske, ali ju je smjestio u Starigrad. 52 

Prilikom izvještaja o arheološkim nalazima u uvali Lovrečini na otoku 
Braču, Bulić je tvrdio da je srednjovjekovna zgrada, u kojoj je valjda bio be¬ 
nediktinski samostan, podignuta na ruševinama starokršćanske crkve iz V 
ili VI stoljeća. 53 Po nazivu uvale Lovrečine, a još više po imenu njezine za¬ 
padne strane, koja se zove Stobreč, zaključuje da su stara crkva, pa po tom 
i samostan, .bili posvećeni sv. Lovri mučeniku. 54 

Poslije Kukuljevića 55 i Bulić stavlja na teritorij dubrovačke republike 
jednu benediktinsku opatiju sv. Srđa ili Sergija. 56 To čini zbog toga, što dva 

40. KUKULJEVIC SAKCINSKI IVAN, Priorat vranskl sa vitezi templari i hospitalci svetog Ivana u 
Hrvatskoj (Rad Jugosl. akad. LXXXI, 6 — Zagreb 1886) 

41. SISIC, Povij. Hrv., 614 

42. KLARIC D. M. u Životu s Crkvom V. 108 — Hvar 1939 

43. RACKI. Documcnta, 532 

44 Benediktinski red u Dalmaciji od IX vlj. (god. 852) do 1881, Rukopis jc bio kod dra Lovre Katića 
u Solinu) 

45. RACKI, Doattmcnta, 120 121 

46. SMICIKLAS, n. dj. II, 16—17 

47. Buli. XXX (1907), 145 

48. Vjesnik za arheologiju i historiju dalmatinsku XLVI (1923) 12 

49. Buli. XXIX (1906), 25 

50. Buli. XVIII (1895), 211 

51. Buli. XXIX (1906), 307 

52. Buli. XXIX (1906), 233-237 

53. Buli. XXXII (1909), 37—39 

54. Buli. XX (1897), 54 

55. Kukuljević u n. dj. LXXXI. 6 

56. U pismu opatu Danzeru od 6. XI 1920 

sumnjiva dokumenta iz početka XII stoljeća, koja spominju opata Sv. Srđa 
i Bakha, govore o dubrovačkim stvarima. 57 

Papa Klement VI, i sam benediktinac, imenovao je 1345. godine opatom 
Sv. Kuzme i Damjana na Pašmanu Mihovila Krnarutića, Zadranina, koji je 
prije toga bio opat benediktinskoga samostana sancti Georgii Ser- 
v i e n s i s. 58 Bulić je držao da je time spomenuta neka opatija sv. Jur ja u 
zadarskoj biskupiji blizu pašmanskoga samostana Sv. Kuzme i Damjana. 59 

U Boki Kotorskoj je postojao benediktinski samostan Sv. Nikole d e 
Pet ran i za, za koji je danas teško kazati, gdje se nalazio. Bulić je bio 
mišljenja, da se taj Sv. Nikola dizao kod sela Radomir. 09 

On se u svojem Bullettinu (kasnije Vjesniku), osim spomenutih samo¬ 
stana, osvrnuo po jedan ili više puta i na veliki broj drugih mjesta u Dalma¬ 
ciji, za koja je sigurno ili o kojima se barem nagađa da su ih nekada nasta¬ 
vali benediktinci.” 1 Isto tako se dotakao mnogih benediktinskih zadužbina u 
raspravama, što ih je objavio u suradnji s drugim piscima, osobito s Lovrom 
Ka tičem/' 2 Rado je također ustupao prostor u svojem časopisu svakome, tko 
je htio zabilježiti bilo kakvu obavijest o našim benediktincima, i poticao 
svakoga, koga je držao prikladnim da bi se mogao njima pozabaviti. 

Osim toga je Bulić sastavio popis svih benediktinskih samostana, koji su 
nekada postojali ili još postoje u Dalmaciji. Učinio je to na zamolbu Dom 
Bede Danzcra, kada je ovaj monah iz opatije Sv. Otilije u sjevernoj Ba¬ 
varskoj skupljao podatke za opći benediktinski atlas. 69 

Veliki dio Bulićevih postavki, navedenih u ovom prilogu, općenito je pri¬ 
hvaćen, dok su o nekima naši historijski pisci zauzeli kritičan stav, 64 a pone- 
koju i ispravili. 

Bulić je radio i na tome da bi se benediktinci k nama ponovo naselili. 
Za to su mu se bile pružile dvije prilike, jedna 1881/2. godine, a 


57. Smićiklas, n. dj. II, 27 

58. Theiner Augustinus, Vetera monumenta Slavorum Meridionalium historiam iilustrantia I, 214 — 
Romac 1863 

59. U navedenom pismu opatu Danzeru 

60. V navedenom pismu opatu Danzeru 

■61. To su od sjevera prema jugu: Sv. Petar na Rabu (Buli. XXIX (1906), 24; XXXIII (1910), 152—153); 
Vjesn. za arh. i hist. dalm. g. 1924—1925, 155) — Sv. Juraj Koprivski ili neki susjedni samostan 
(Buli. X (1887), 14, 29-30) — Sv. Dimitrije i Toma u Zadru (Buli. XIII (1890), 27 , 28, 77, 78) — 
Sv.Petar u Bojištu (Buli. V (1882), 23), — Sv. Toma u Biogradu na moru (Buli. XII (1889), 188—189; 
XIII (1890), 27—28) — Sv. Spas u Šibeniku (Buli. IX (1886), 169, 170) — Sv. Kate u Šibeniku (Buli. 
IX (1886), 93; XLIII (1920, 183) — Sv. Lucija u Šibeniku (Buli. IX (1886), 93; XIII (1890), 84) — 
Sv. Stjepan kod Splita (Buli. XIV (1891), 141; XX (1897), 116) — Sv. Benedikt u Splitu (Buli. VII 
(1884). 152; IX (1885), 47; XLII1 (1920), 234—239) — Sv. Marija u Splitu (Buli. XXXIII (1910), 182—183) 
Benediktinske crkve oko Splita (Buli. XXXVIII (1915), 17) — Bazilija na Šolti (Buli. XXI (1896), 
189 Bulićevom rukom pisana primjetba na njegovom primjerku u biblioteci Centr. bogosl. sjeme¬ 
ništa u Splitu: XLI1I (1920), 115) — Sv. Adrija na Svecu (Buli. XXXIII (1910), 164—166) — Sv. 
Maksirn (Vjesnik XLV. 200) — Od srijemskih samostana Sv. Stjepan u Banoštoru (Buli. XXXI 
(1908), 120) 

62. BUL1C—KATIĆ, n. dj.. 9—10, 37—38 . 74-76 , 85 . 95—103, 119—122, 125—131, 133—135 

•63. V taj popis su Buličevi suradnici uvrstili nekoliko netačnih podataka. On nije objelodanjen, ali se 
njime obilato poslužio Krsto Slošić u sastavljanju svojega kataloga, što ga je štampao na poCetku 
radnje: Benediktlnkc u Šibeniku (Croatia sacra VII, 2—5 — Zagreb 1934). 

■64. Npr. o ženskom samostanu u Solinu, o ubikaciji kraljevskoga samostana Sv. Bartula. o samostanima 
Sv. Damnjana poviše Barbata na Rabu, Sv. Nikole u Splitu, Sv. Mojsija u Poljičkim Jcsenicama, 
Sv. Marije u Staromgradu na Hvaru, Sv. Kuzme i Damnjana na groblju u Kaštel-Gomiliei, Sv. 
Srđa i Bakha na dubrovačkom teritoriju i S. Georgii Serviensis u zadarskoj biskupiji. Sva ta 
pitanja bit če opširnije prikazana u II svesku moje knjige .Benediktici u Hrvatskoj«. 

druga početkom XX stoljeća, kada su francuski redovnici, progna¬ 
ni iz domovine, tražili prikladno sklonište u tuđini. Prvi put je bio zamislio 
da im se ustupi ćokovac kod Tkona na Pašmanu, kako bi se u obnovljenoj 
nekadašnjoj opatiji bavili poljoprivredom. Drugi put je predlagao Poljud 
kod Splita, gdje bi se u bivšoj benediktinskoj ćeli i u blizini antičke Salone 
posvetili povijesno-arheološkim naucima. Nije uspio ni jedan ni drugi put. 65 

Poslije prvoga svjetskog rata bio je pozvao francuskoga benediktinca 
Dom Germaina Morina, da organizira i vodi rad na izdavanju ispravljene i 
popunjene Farlatijeve crkvene povijesti za naše krajeve. Ni taj poduhvat 
nije naišao na dovoljno razumijevanje. 1 ' 0 

I u mnogo drugih prigoda je Don Frane riječju i perom pridonio upo¬ 
znavanju naših benediktinaca i benediktinki. Osobito kad je kao suradnik 
stranih leksika i enciklopedija pružao svijetu, između ostaloga, i historijske 
podatke o životu monaških zajednica ili pojedinih članova monaškoga reda 
u Hrvatskoj. 87 Na Bulića se bio obratio i Mihael Bocksruth, kad je tražio su¬ 
radnike za Benediktinsku enciklopediju. 88 


65. U pismu Dom Mihovilu Mlekuiu O. S. B. od 30 III 1933; Arhiv Arheološkog muzeja u Splitu;. 
OSTOJIC J, Benediktici u Hrvatskoj I. 91 — Split 1963 

66. VIKTOR NOVAK, Nastojanja Don Frane Bulića oko izdavanja istorije jugoslavenske istočne- 
i zapadne crkve (Jugoslavenski istorijski časopis I, 279—311 — Beograd 1935) 

67. Levicon fur Theologic und KIrche — Freiburg im Breisgau 1930—1938; Dictionnaire d 1 histoire et de 
gćographie ecclesiastique tom. VIII col. 748—749 — Pariš 1935 

68. BliLIć, Benediktinski rad u Dalmaciji, rukopis; OSTOJIC. Benediktinci u Hrvatskoj I, 394 

